text: ১৮ নভেম্বর ২০১৯, ২০:০৯
  আবার বিয়ের সিদ্ধান্ত নিলেন মিথিলা - ছবি : সংগৃহীত
  আবারো বিয়ের সিদ্ধান্ত নিয়েছেন মিথিলা। ছোট পর্দার অভিনয়, মডেলিং ও উপস্থাপনায় জনপ্রিয়তা পাওয়া এই তারকার কাজিন সঙ্গীতশিল্পী অর্ণব খবরটি নিশ্চিত করেছেন। তিনি বলেন, আগামি ডিসেম্বরে ভারতের নির্মাতা সৃজিত মুখার্জি আর মিথিলার বিয়ের সম্ভাবনা রয়েছে। চলতি বছর মার্চ থেকে মিথিলা আর সৃজিতের প্রেমের খবর বেশ আলোচিত হচ্ছে।
  গত বেশ কিছুদিন ধরেই সৃজিত ও মিথিলাকে একসাথে ঘুরতে দেখা গেছে। সামাজিক যোগাযোগ মাধ্যমে এই সংক্রান্ত কিছু ছবিও প্রকাশ হয়েছে। কিন্তু সম্প্রতি বাংলাদেশী আরেক নির্মাতার সাথে মিথিলার ব্যক্তিগত কিছু ছবি প্রকাশ হলে সৃজিতের সাথে সম্পর্ক নিয়ে দ্বিধা দ্বন্দ্ব তৈরী হয়ে ছিলো। নিন্দুকেরা বলছেন ওই দ্বিধা দ্বন্দ্ব দূর করতেই দ্রুত বিয়ের সিদ্ধান্ত নিলেন মিথিলা-সৃজিত।